EduMat

Osnove umjetne inteligencije za učitelje
2024-11-13 18:00 - 19:30 (Europe/Zagreb) | Zoom
Uoči druge godišnjice izlaska ChatGPT-a iz ormara čini se da je umjetna inteligencija odjednom svugdje oko nas. Trebale su nam godine da pređemo s prozirnica i grafoskopa na računala, prezentacije i druga digitalna čudesa. Umjetna inteligencija je u manje od dvije godine ušla u naše škole kao stvar za koju se podrazumijeva da svi razumijemo i koristimo. No, što je zapravo umjetna inteligencija, što se skriva iza kratice AI i je li stvarno toliko inteligentna?

Bez obzira na vaše predznanje ili neznanje krenimo od samih osnova. U ovoj edukaciji ćemo definirati što je umjetna inteligencija, koje su vrste AI, što je generativna umjetna inteligencija, a što je multimodalna AI. I naposljetku ćemo provjeriti što okvirno mogu ili ne mogu ChatGPT, Gemini i Microsoft Copilot. Na kraju krajeva, ako već postoje zašto nam ne bi pomogli i skratili vrijeme pripreme za nastavu.

📅 Datum: 13. studeni 2024.
⏰ Vrijeme: 18.00 – 19.30
📍 Platforma: Zoom
💶 Cijena: 15 €
👥 Ciljana skupina: učitelji razredne i predmetne nastave

Ciljevi edukacije
Ciljevi edukacije su:

upoznati sudionike s osnovnim definicijama i konceptima umjetne inteligencije;
prepoznati izazove i ograničenja korištenja generativne umjetne inteligencije;
identificirati ključna područja u kojima generativna umjetna inteligencija može pomoći učiteljima;
razviti svijest o alatima i platformama koje koriste AI te kako ih učinkovito integrirati u nastavu;
demonstrirati osnovne primjere korištenja GenAI alata.

Što je uključeno?
U cijenu edukacije je uključeno:

snimka edukacije dostupna ISKLJUČIVO polaznicima (do 30 dana nakon edukacije),
online provjera znanja,
digitalni priručnik (PDF 40+ str.),
potvrda o usavršavanju.

O predavaču
Edukaciju vodi Miljenko Hajdarović, digitalni entuzijast koji se već više od 20 godina praktično i akademski bavi primjenom digitalnih tehnologija u obrazovanju. Vijeće Europe i Europska unija dodijelile su mu 2023. godinu istraživačku stipendiju za analizu upotrebljivosti nadolazećih digitalnih tehnologija u poučavanju povijesti. Međunarodni institut za istraživanje obrazovnih medija u Braunschweigu dodijelio mu je 2024. stipendiju za istraživanje utjecaja umjetne inteligencije na poučavanje povijesti. Hajdarović je trenutno doktorski kandidat interdisciplinarnog studija obrazovnih znanosti s istraživanjem o budućnosti poučavanja povijesti. Popis radova možete pogledati na Google Schoolar.

Nakon realizirane kupnje preuzimate upute za priključivanje na edukaciju, a račun vam stiže na e-mail koji ste upisali.
Više nije dostupno

Kako smo usvojili i kako koristimo nacističke narative
2024-11-08 18:00 - 19:30
Webinar “Kako smo usvojili i kako koristimo nacističke narative” namijenjen je učiteljima i nastavnicima povijesti, kao i svim odgojno-obrazovnim djelatnicima u osnovnim i srednjim školama, s ciljem promicanja kritičkog promišljanja o jeziku i terminima koji se koriste pri poučavanju povijesti nacizma, holokausta i Drugog svjetskog rata. Ova terminologija, oblikovana i promovirana od strane nacista, često je i danas prisutna u nastavnim materijalima, učeničkim radovima i svakodnevnim diskursima, što može voditi nenamjernoj normalizaciji jezika koji je izvorno imao propagandnu svrhu.
Korištenjem termina poput “Kristalna noć” (Kristallnacht), koji su nacisti koristili kako bi eufemistički prikrili nasilje nad Židovima tijekom pogroma 1938., i “Konačno rješenje” (Endlösung), pojma koji su koristili za plan sustavnog istrebljenja Židova, učitelji mogu nesvjesno perpetuirati jezične narative koji umanjuju brutalnost i zločine nacističkog režima. Također, tu su i drugi termini i fraze koje su preživjele iz tog razdoblja.

Ciljevi webinara:

Prepoznati problematične povijesne narative – Sudionici će identificirati nacistički oblikovanu terminologiju u poučavanju o Drugom svjetskom ratu i holokaustu.
Razviti kritički pristup – Sudionici će naučiti kako kritički analizirati povijesne izvore i terminologiju, te kako to prenijeti učenicima u obrazovnom procesu.
Osvijestiti jezične odabire – Razmotrit ćemo kako korištenje određenih izraza može utjecati na percepciju i razumijevanje povijesti kod učenika.
Potaknuti diskusiju – Sudionici će imati priliku raspravljati o alternativnim pristupima i terminima koji bolje odražavaju povijesnu stvarnost, bez nepotrebne reprodukcije nacističkih narativa.
Primjena u nastavi – Sudionici će dobiti praktične savjete i metode kako ove spoznaje primijeniti u svakodnevnom poučavanju povijesti.
Istražiti povijesne i suvremene primjere – Sudionici će prepoznati kako se nacistička terminologija, ideje i koncepti manifestiraju u suvremenim političkim i društvenim diskursima.
Dekonstrukcija propagandnih narativa – Razvit ćemo metode za dekonstrukciju propagandnih tehnika korištenih od strane nacista i njihovih jezičnih strategija.
Podizanje svijesti o utjecaju jezika – Sudionici će analizirati primjere kako jezik može oblikovati percepciju prošlosti i pridonijeti normalizaciji ideologija koje treba kritički sagledati.

Tijekom webinara, sudionici će raspraviti kako upotreba ovih i sličnih izraza utječe na percepciju povijesti kod učenika, te kako možemo razviti svijest o tome da određeni termini nose teret ideologija koje su ih izvorno oblikovale. Diskusija će uključivati i primjere iz medija, popularne kulture i svakodnevnog jezika, gdje se nacistička terminologija i ideologije mogu prepoznati, bilo kroz svjesnu ili nesvjesnu uporabu.
U cijenu edukacije je uključena dostupnost snimke (30 dana po webinaru), tematska brošura, online provjera znanja i certifikat.
Tematska brošura i online provjera znanja će biti dostupni za naknadnu kupnju.
Voditelj edukacije je Miljenko Hajdarović.
NAPOMENA: Tijekom ove edukacije ćemo premijerno prikazati kratke obrazovne filmove Clionaut Akademije nastale na temelju filmskih žurnala iz vremena o kojima govorimo.
Više nije dostupno

Webinar: Što je EduMat? 2 (besplatno)
2024-11-07 18:00 - 19:00
EduMat je novootvorena (hrvatska) digitalna trgovina edukacijskih materijala. Informativni webinar o platformi EduMat je besplatan za sve zainteresirane.

Miljenko Hajdarović, pokretač platforme EduMat, će pojasniti glavnu ideju oko pokretanja platforme, pojasniti kako sudjelovati i koje su sve mogućnosti Edumata.

Sudionici imaju priliku postavljati pitanja i razmijeniti mišljenja.

Webinar se ne snima. Predviđeno trajanje je do 45 minuta (ovisno o sudjelovanju publike).

Webinar se održava 7. studenog 2024. s početkom u 18.00 sati putem platforme Zoom. Registracija je potrebna i ograničena na 20 slušatelja.
Registrirajte se na ovoj poveznici.

EduMat MeetUP #1
2024-11-05 18:00 - 19:30
Dragi članovi EduMat zajednice, sa zadovoljstvom vas pozivamo na naš prvi EduMat MeetUP, koji će se održati 5. studenog 2024. s početkom u 18.00 sati putem Zoom platforme. Ovo okupljanje prilika je da se povežemo, razmijenimo ideje i inspiriramo se međusobnim iskustvima!
Što očekivati?
Na MeetUP-u će sudjelovati četiri izlagača, svaki s izlaganjem od 15 minuta, nakon čega slijedi 5 minuta za diskusiju i pitanja publike. Nakon svih izlaganja, predviđen je otvoreni podij za dodatne rasprave, gdje ćemo moći produbiti teme i podijeliti svoje mišljenje i iskustva.
Poziv za izlagače
Pozivamo četiri izlagača iz redova članova EduMat-a da se prijave i podijele svoje znanje i iskustvo s kolegama. Ako želite biti jedan od izlagača, prijavite se putem prijavnog obrasca do 20. listopada 2024. Izlagači će nakon MeetUP-a dobiti besplatnu potvrdu o održanom predavanju. Popis izlagača ćemo objaviti po završetku prijava izlagača.
Poziv za slušatelje
Prijave su otvorene za 40 slušatelja koji žele sudjelovati i obogatiti svoje nastavničke vještine kroz ovaj događaj. Svi prijavljeni slušatelji imat će priliku sudjelovati u diskusijama te postavljati pitanja izlagačima. Na kraju događaja, svi sudionici mogu dobiti potvrdu o usavršavanju uz simboličnu nadoplatu. Prijaviti se možete na ovoj poveznici.
Napomene

MeetUP se snima, ali će za ponovni pregled biti dostupna samo izlaganja, bez rasprava, kako bismo zaštitili privatnost i otvorenost diskusije.
Potvrde o usavršavanju bit će dostupne nakon događaja, a izdaju se uz nadoplatu.
Tijekom MeetUP-a ćemo proslijediti obrasce za evaluaciju predavača.

Osnove umjetne inteligencije za povjesničare 2
2024-10-29 18:00 - 19:30
Nakon nekoliko desetljeća razvoja “umjetna inteligencija” je preplavila medije. Nisu prošle ni dvije godine od kako je chatbot ChatGPT 30. studenog 2022. predstavljen javnosti. Generativna umjetna inteligencija ili u ovom primjeru LLM samo je dio tehnologije koja se razvija. Multimodalna AI postala je dio obrazovne svakodnevice. U vrijeme dok učenici koriste IoT i GenAI za rješavanje zadaće i kreaciju plakata učitelji povijesti ne mogu stajati po strani. Imate li na vašim pametnim telefonima instalirane Gemini, Claude, Llama, Ernie, Grok ili Copilot? Ako vam svi gore podebljani pojmovi nisu poznati i ako ne razlikujete generativnu od opće umjetne inteligencije čini se da bi vam dobro došla edukacija o osnovama umjetne inteligencije.

Ciljevi edukacije:

upoznati sudionike s osnovnim definicijama i konceptima umjetne inteligencije;
prepoznati izazove i ograničenja korištenja generativne umjetne inteligencije;
identificirati ključna područja u kojima generativna umjetna inteligencija može pomoći učiteljima povijesti;
razviti svijest o alatima i platformama koje koriste AI te kako ih učinkovito integrirati u nastavu povijesti;
demonstrirati osnovne primjere korištenja GenAI alata.

Edukaciju vodi Miljenko Hajdarović, digitalni entuzijast koji se već više od 20 godina praktično i akademski bavi primjenom digitalnih tehnologija u obrazovanju. Vijeće Europe i Europska unija dodijelile su mu 2023. godinu istraživačku stipendiju za analizu upotrebljivosti nadolazećih digitalnih tehnologija u poučavanju povijesti. Međunarodni institut za istraživanje obrazovnih medija u Braunschweigu dodijelio mu je 2024. stipendiju za istraživanje utjecaja umjetne inteligencije na poučavanje povijesti. Hajdarović je trenutno doktorski kandidat interdisciplinarnog studija obrazovnih znanosti s istraživanjem o budućnosti poučavanja povijesti. Popis radova možete pogledati na Google Schoolar.

Sudionici će uz dvosatno predavanje na raspolaganje dobiti digitalni priručnik. Snimka predavanja će biti na raspolaganju 30 dana. Za provjeru usvojenih znanja sudionicima će na raspolaganju biti online provjera. Svi polaznici primaju digitalnih certifikat (PDF).

Više nije dostupno

Dostupno:

kupnja ulaznice za edukaciju,
priručnik “Osnove umjetne inteligencije za povjesničare” (38. str., PDF)
online provjera “Osnove umjetne inteligencije za povjesničare”,
Priručnik i provjera znanja: Osnove umjetne inteligencije za povjesničare.

Uštedite 10€ kupnjom ulaznice za sve tri edukacije.
Ukoliko je ovaj termin edukacije već rasprodan na ovoj poveznici možete izraziti interes da vas se obavijesti o budućim terminima.

Webinar: Što je EduMat? 2 (besplatno)
2024-10-28 18:00 - 19:00
EduMat je novootvorena (hrvatska) digitalna trgovina edukacijskih materijala. Informativni webinar o platformi EduMat je besplatan za sve zainteresirane.
Miljenko Hajdarović, pokretač platforme EduMat, će pojasniti glavnu ideju oko pokretanja platforme, pojasniti kako sudjelovati i koje su sve mogućnosti EduMata.
Sudionici imaju priliku postavljati pitanja i razmijeniti mišljenja.
Webinar se odvija putem Zoom platforme i ne snima se. Predviđeno trajanje je do 45 minuta (ovisno o sudjelovanju publike).
🕕 Termin: ponedjeljak 28. listopada 2024. u 18.00 sati
⚠ Registracija je obavezna na ovoj poveznici.

EduMat - što i kako prodati? 1
2024-10-21 19:30 - 20:30
Informativni webinar za Prodavače na EduMatu.
Voditelj seminara je Miljenko Hajdarović, osnivač i voditelj platforme EduMat.

O čemu ćemo razgovarati?
Tijekom predavanja pokriti ćemo sljedeće teme:

Kako oblikovati dobar prodajni oglas?
Kako postaviti cijenu proizvoda ili usluge?
Koja je razlika između aktivnih i pasivnih prodajnih aktivnosti i proizvoda?
Kako nadograditi i razgranati pojedinačni proizvod?
Možemo li razviti vlastiti brand?

Svaki polaznik će dobiti primjerak digitalnog priručnika na ovu temu.
Broj polaznika je ograničen na 20 i webinar se plaća na ovoj poveznici.
NAPOMENA: Sudjelovati mogu samo članovi platforme EduMat koji su platili članarinu do 19. listopada 2024.

Više nije dostupno

Webinar: Što je EduMat? 1
2024-10-07 18:00 - 19:00
EduMat je novootvorena (hrvatska) digitalna trgovina edukacijskih materijala. Informativni webinar o platformi EduMat je besplatan za sve zainteresirane.

Miljenko Hajdarović, pokretač platforme EduMat, će pojasniti glavnu ideju oko pokretanja platforme, pojasniti kako sudjelovati i koje su sve mogućnosti Edumata.

Sudionici imaju priliku postavljati pitanja i razmijeniti mišljenja.

Webinar se ne snima. Predviđeno trajanje je do 45 minuta (ovisno o sudjelovanju publike).

Webinar se održava 7. listopada 2024. s početkom u 18.00 sati putem platforme Zoom. Registracija je potrebna i ograničena na 50 slušatelja.
